Nautilus comença hui un nou cicle de cinema dedicat a dones científiques
15 de gener 2024

![](/media/rgiir50e/thumbnail_2024-01-15-bombshell-c.jpg?width=637.5&height=850)

L'Associació Cultural Nautilus inicia esta vesprada a la Casa Municipal de Cultura (C/Progrés, 9, Port de Sagunt) a les 18:30 un nou cicle de cinema dedicat a dones científiques de la mà de Vicky González, qui ha proposat i desenvolupat esta iniciativa. La primera projecció d'este cicle és el documental _Bombshell: La història de Hedy Lamarr_, dirigida en 2017 per Alexandra Dean. L'entrada és gratuïta i lliure fins a completar aforament.

La regidora de Cultura, Ana María Quesada, expressa sobre este documental: «**Agraïsc a Nautilus la seua decisió de parlar sobre esta dona que va quedar oculta en la història actual malgrat la rellevància del seu treball. Hedy Lamarr, una referent**».

La guionista i directora narra la complicada vida de Hedy Lamarr, però més enllà d'un recorregut vital, este film és una reivindicació d'una de les facetes de Hedy en la qual va ser injustament menystinguda durant anys: es tracta del seu talent com a inventora, expliquen des de l'associació.

En plena II Guerra Mundial, Hedy Lamarr va inventar un increïble i original sistema per a guiar torpedes, basat en el canvi de freqüència de ràdio. Este sistema, anomenat "Salt de freqüència" o "multifreqüència" va acabar tenint moltes aplicacions tecnològiques i hui dia el Wifi o la telefonia mòbil es basen en ella. _Bombshell: La història de Hedy Lamarr_ és sobretot un homenatge a una dona intel·ligent i inquieta, que era molt més que la cara bonica i el cos atractiu que la van fer cèlebre, indiquen des de Nautilus.

*   [](http://www.facebook.com/sharer.php?u=https://aytosagunto.es/va/actualitat/nautilus-comenca-hui-un-nou-cicle-de-cinema-dedicat-a-dones-cientifiques/ "Facebook")
*   [](http://twitter.com/share?url=https://aytosagunto.es/va/actualitat/nautilus-comenca-hui-un-nou-cicle-de-cinema-dedicat-a-dones-cientifiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nautilus-comenca-hui-un-nou-cicle-de-cinema-dedicat-a-dones-cientifiques/ "Linked In")
*   [](mailto:?body=https://aytosagunto.es/va/actualitat/nautilus-comenca-hui-un-nou-cicle-de-cinema-dedicat-a-dones-cientifiques/)